1999/165/EY: Komission päätös, tehty 19 päivänä helmikuuta 1999, Kanariansaarille ominaisten maatalouden laatutuotteiden graafisen tunnuksen käyttöedellytysten hyväksymisestä (tiedoksiannettu numerolla K(1999) 389) (Ainoastaan espanjankielinen toisinto on todistusvoimainen)



Virallinen lehti nro L 055 , 03/03/1999 s. 0013 - 0015



KOMISSION PÄÄTÖS, tehty 19 päivänä helmikuuta 1999, Kanariansaarille ominaisten maatalouden laatutuotteiden graafisen tunnuksen käyttöedellytysten hyväksymisestä (tiedoksiannettu numerolla K(1999) 389) (Ainoastaan espanjankielinen toisinto on todistusvoimainen) (1999/165/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna neuvoston asetuksella (EY) N:o 2348/96 (2), ja erityisesti sen 26 artiklan 3 kohdan, ottaa huomioon erityisen syrjäisiltä alueilta tulevien maatalouden erityisten laatutuotteiden graafisen tunnuksen käyttöön liittyvistä yksityiskohtaisista säännöistä 22 päivänä heinäkuuta 1996 annetun komission asetuksen (EY) N:o 1418/96 (3), sekä katsoo, että asetuksen (ETY) N:o 1601/92 26 artiklan 2 kohdan mukaisesti on luotu graafinen tunnus Kanariansaarille ominaisten jalostettujen tai jalostamattomien maatalouden laatutuotteiden tuntemuksen ja kulutuksen parantamiseksi; komissio on julkaissut tämän graafisen tunnuksen ja sen toisintamisedellytykset asetuksessa (EY) N:o 2054/96 (4), neuvoston asetuksen (ETY) N:o 1601/92 26 artiklan 3 kohdan mukaisesti ammatilliset järjestöt antavat ehdotuksensa Kanariansaarille ominaisten maatalouden laatutuotteiden graafisen tunnuksen käytön edellytyksistä, ja kansalliset viranomaiset toimittavat nämä ehdotukset komission hyväksyttäväksi; Espanjan viranomaiset ovat toimittaneet kyseiset käyttöedellytykset, niissä antamansa myönteisen lausunnon sekä sovaltamista koskevat yksityiskohtaiset hallinnolliset säännöt, joiden perusteella Kanariansaarten toimivaltaiset viranomaiset ovat päättäneet myöntää oikeuden käyttää graafista tunnusta, ja näiden käyttöedellytysten katsotaan olevan sellaiset, että niiden avulla voidaan saavuttaa graafisen tunnuksen käyttöön ottamisen yhteydessä asetetut tavoitteet; tämän vuoksi nämä käyttöedellytykset olisi hyväksyttävä, ON TEHNYT TÄMÄN PÄÄTÖKSEN: 1 artikla Hyväksytään liitteessä esitetyt, Espanjan viranomaisten toimittamat Kanariansaarille ominaisten maatalouden laatutuotteiden graafisen tunnuksen käyttöedellytykset. 2 artikla Tämä päätös on osoitettu Espanjan kuningaskunnalle. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 19 päivänä helmikuuta 1999. Komission puolesta Franz FISCHLER Komission jäsen (1) EYVL L 173, 27.6.1992, s. 13 (2) EYVL L 320, 11.12.1996, s. 1 (3) EYVL L 182, 23.7.1996, s. 9 (4) EYVL L 280, 31.10.1996, s. 1 LIITE Ote luonnoksesta Kanariansaarten hallituksen asetukseksi, joka sisältää Kanariansaarille ominaisten maatalouden laatutuotteiden graafisen tunnuksen käyttöedellytykset ja soveltamista koskevat yksityiskohtaiset hallinnolliset säännöt. OTE 1. Graafista tunnusta käytetään Kanariansaarilta saaduissa jalostamattomissa maatalous- ja kalastustuotteissa. 2. Kanariansaarten itsehallintoalueelle ominaisten jalostettujen tuotteiden, joiden tärkein erityispiirre on niissä käytetty raaka-aine, on sisällettävä vähintään 90 prosenttia tilavuudestaan paikallista alkuperää olevaa kyseistä raaka-ainetta. Sellaisten jalostettujen tuotteiden osalta, joiden tärkein erityispiirre on niiden tuotanto- tai valmistustapa, otetaan huomioon tuotanto- tai valmistustavan erityisluonne. 3. Näillä tuotteilla on oltava erityisominaisuudet, joiden perusteella ne katsotaan Kanariansaarille ominaisiksi tuotteiksi sekä niiden tuotantoon tai valmistukseen liittyvien edellytysten, menetelmien ja perinteisen tekniikan että tarjontamuodon ja pakkauksen perusteella. 4. Graafisen tunnuksen käyttö on rajattu koskemaan korkealaatuisia tuotteita. Laatu määritellään viittaamalla yhteisön lainsäädännön tai niiden puuttuessa kansainvälisiin standardeihin. Jos asiaa koskevia yhteisön säännöksiä tai kansainvälisiä standardeja ei ole olemassa, vaatimukset määrittelee Consejería competente en materia de Agricultura y Pesca ammatillisten järjestöjen ehdotusten perusteella.